सेंसेक्स 178 अंक चढ़कर 61,940 पर बंद, इसके 30 शेयरों में से 21 चढ़े
BSE NSE Sensex Today, Stock Market Latest Updates (10 मई) को शेयर बाजार में हल्की बढ़त देखने को मिल रही है। सेंसेक्स 82 अंक चढ़कर 61,843 के स्तर पर खुला। वहीं निफ्टी में 12 अंक की तेजी रही, ये 18,313 के स्तर पर ओपन हुआ
आज यानी बुधवार (10 मई) को शेयर बाजार में बढ़त देखने को मिली है। सेंसेक्स 178 अंक चढ़कर 61,940 के स्तर पर बंद हुआ। वहीं निफ्टी में 49 अंक की तेजी रही, ये 18,315 के स्तर पर बंद हुआ। सेंसेक्स के 30 शेयरों में से 21 में बढ़त और सिर्फ 9 में गिरावट देखने को मिली। आज रुपया डॉलर के मुकाबले 7 पैसे चढ़कर 81.99 रुपए पर बंद हुआ।
PSU बैंक सेक्टर में गिरावट रही और ये 1.06% टूटकर बंद हुआ। दूसरे हाफ में ऑटो और रियल्टी में खरीदारी से बाजार संभला। ऑटो 0.75% और रियल्टी 0.86% चढ़कर बंद हुआ। निफ्टी में इंडसइंड बैंक का शेयर 2.77% की मजबूती के साथ टॉप गेनर रहा, जबकि UPL का शेयर 2% गिरकर इंडेक्स में टॉप लूजर रहा।
रिलैक्सो और एस्कॉर्ट्स कुबोटा का मुनाफा बढ़ा
रिलैक्सो फुटवेयर्स का मार्च तिमाही में मुनाफा 62.9 करोड़ रुपए से बढ़कर 63.3 करोड़ रुपए रहा है। वहीं आय 698 करोड़ रुपए से बढ़कर 765 करोड़ रुपए पर रही है। चौथी तिमाही में कंपनी ने 2.5 रुपए प्रति शेयर अंतिम डिविडेंड का एलान किया है। एस्कॉर्ट्स कुबोटा ने भी आज मार्च तिमाही के नतीजे जारी किए हैं। जनवरी-मार्च तिमाही में कंपनी का मुनाफा 8.2% घटकर 185.5 करोड़ रुपए पर पहुंच गया है जबकि इस दौरान कंपनी की आय 16.8% बढ़कर 2,183 करोड़ रुपए रही है।
अपोलो टायर्स का मुनाफा चार गुना बढ़ा
भारतीय टायर निर्माता अपोलो टायर्स लिमिटेड ने मंगलवार को चौथी तिमाही के लाभ में लगभग चार गुना वृद्धि दर्ज की।31 मार्च को समाप्त तिमाही में कंपनी का मुनाफा लगभग चौगुना होकर 427 करोड़ रुपए (52.21 मिलियन डॉलर) हो गया, जो एक साल पहले 113 करोड़ रुपए था। ऑपरेशन से अपोलो का रेवेन्यू 12% बढ़कर 6,247 करोड़ रुपए हो गया।
कल बाजार में सपाट कारोबार
इससे पहले मंगलवार (9 मई) को शेयर बाजार में सपाट कारोबार रहा था। सेंसेक्स 2 अंक की गिरावट के साथ 61,761 के स्तर पर बंद हुआ था। वहीं निफ्टी में महज 1 अंक की तेजी रही, ये 18,265 के स्तर पर बंद हुआ था। सेंसेक्स के 30 शेयरों में से 19 में बढ़त और सिर्फ 11 में गिरावट देखने को मिली थी।
